Арадио
Раионк аԥсҭазаараҟынтә: Кәакәасқьыр аԥсуа бызшәа арҵаразы аметодика ҿыц иазкны
Гал алагарҭатә классқәа рҟны ԥышәарак аҳасабала Баграт Шьынқәа ихьӡ зху аԥсуа бызшәа аҿиаразы афонд иаԥнаҵаз аметодика ҿыц ала аусура цон. Уи алҵшәақәа ртәы арадио Sputnik иазеиҭеиҳәеит Галтәи аҩбатәи абжьаратә школ адиректор Ахра Кәакәасқьыр.
"Ҵыԥх аҵарашықәс ианалагаз апрограмма хацыркын, аха апандемиа иахҟьаны уи еиԥырҟьан. Аҵаратә процесс ианацҵаха, ҳара ишаҳҭахыз еиԥш еихышәшәа аусура мцаӡеит, избанзар, иҟан ахәыҷқәа рацәаны иагхоз, акарантин ахь иаҳашьҭыз аклассқәа. Ус шакәугьы аҵарашықәс анынҵәа, аиҿырԥшрақәа ирыбзоураны иаҳбеит алҵшәа даара хәарҭара шалоу ҳазхысуа апрограмма, иара ахәыҷқәагьы азҿлымҳара рыманы иазнеиуан. Ари аметодикала аԥсуа бызшәа аҵара ахәыҷқәа рдыраа аизырҳараҟны хәарҭара алоуп ҳәа ахәшьара аҳҭеит", - еиҭеиҳәеит Кәакәасқьыр.